CELEX: 22014D0200
Language: mt
Date: 2014-09-25 00:00:00
Title: Deċiżjoni tal-Kumitat Konġunt taż-ŻEE Nru 200/2014 tal-25 ta' Settembru 2014 li temenda l-Anness XXI (Statistika) tal-Ftehim ŻEE [2015/1268]

30.7.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 202/54
               
            DEĊIŻJONI TAL-KUMITAT KONĠUNT TAŻ-ŻEE
      Nru 200/2014
      tal-25 ta' Settembru 2014
      li temenda l-Anness XXI (Statistika) tal-Ftehim ŻEE [2015/1268]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (UE) Nru 549/2013 tal-Parlament Ewropew u tal-Kunsill tal-21 ta' Mejju 2013 dwar is-sistema Ewropea tal-kontijiet nazzjonali u reġjonali fl-Unjoni Ewropea (1) ġie inkorporat fil-Ftehim ŻEE permezz tad-Deċiżjoni tal-Kumitat Konġunt taż-ŻEE Nru 58/2014 tat-8 ta' April 2014 (2).
               
            
                  (2)
               
               
                  L-iskadenza għall-preżentazzjoni ta' talba debitament ġustifikata għal derogi għall-awtorità ta' sorveljanza kompetenti sa mhux aktar tard mis-17 ta' Ottubru 2013 stipulata fl-Artikolu 6(3) tar-Regolament (UE) Nru 549/2013 għandha għalhekk tiġi adattata, sabiex l-Istati tal-EFTA jkunu jistgħu jitolbu derogi skont l-Artikolu 6(1) u (2).
               
            
                  (3)
               
               
                  Għalhekk, l-Anness XXI tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-punt 19z (ir-Regolament (UE) Nru 549/2013 tal-Parlament Ewropew u tal-Kunsill) tal-Anness XXI tal-Ftehim ŻEE jiġi emendat kif ġej:
      
                  1.
               
               
                  L-adattamenti (b) u (c) jiġu nnumerati mill-ġdid bħala l-adattamenti (c) u (d).
               
            
                  2.
               
               
                  Jiddaħħal l-adattament li ġej:
                  
                              “(b)
                           
                           
                              Fl-Artikolu 6(3), il-kliem ‘17 ta' Ottubru 2013’ jiġi sostitwit bil-kliem ‘tliet xhur wara d-dħul fis-seħħ tad-Deċiżjoni tal-Kumitat Konġunt taż-ŻEE Nru 200/2014 tal-25 ta' Settembru 2014’ fir-rigward tal-Istati tal-EFTA.”
                           
                        
            Artikolu 2
      Din id-Deċiżjoni tidħol fis-seħħ fis-26 ta' Settembru 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 3
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, il-25 ta' Settembru 2014.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 174, 26.6.2013, p. 1.
      
         (2)  ĠU L 256, 28.8.2014, p. 35.
      
         (*)  L-ebda rekwiżit kostituzzjonali ma huwa indikat.